EkBass/fiwiki-20250220-pages-articles huggingface dataset:
Helsinki City Running Day

Helsinki City Running Day (HCRD) on vuodesta 2018 asti järjestetty urheilutapahtuma, joka järjestetään toukokuisin Helsingissä. Se on Suomen suurin juoksutapahtuma. Tapahtumaan kuuluvat maraton (Helsinki City Marathon), puolimaraton (Helsinki City Run), maratonviesti, viiden kilometrin juoksu (Helsinki City 5), kilometrin pituinen lasten minimaraton sekä City Double, jossa juostaan sekä maraton että puolimaraton. Kaikki matkat juostaan samana päivänä. Vuonna 2023 tapahtumaan osallistui yhteensä 14 300 ihmistä ja vuonna 2024 yli 17 000\. Suosituin matka on puolimaraton. Tapahtuman järjestävät yhteistyössä Suomen Urheiluliitto ja omistajaseurat (Helsingin Kisa-Veikot, Viipurin Urheilijat ja Helsingin Poliisivoimailijat). Tapahtuman tuotot ohjataan lasten ja aikuisten yleisurheilutoimintaan Suomessa. ==Lähteet== == Aiheesta muualla == * Viralliset sivut Luokka:Helsingin urheilutapahtumat Luokka:Suomen yleisurheilukilpailut
Taylor Barnard

Taylor Barnard (s. 1. kesäkuuta 2004 Norwich) on brittiläinen autourheilija, joka ajaa Formula E -sarjassa McLaren -tallin kuljettajana. Entinen Formula 1 -kuljettaja ja kauden 2016 maailmanmestari Nico Rosberg on toiminut suojattina hänen urallaan. == Ura == Barnard aloitti uransa Karting-sarjoista vuonna 2012 Trent Valley Kart Clubissa. Sieltä hän haarautui Super 1 National Championship -sarjaan ja lopulta ylsi sarjan mestariksi vuonna 2017. Barnard siirtyi OK Junior -luokkaan vuonna 2018. Hän ajoi Nico Rosbergin pyörittämässä Rosberg Racing Academy -tiimissä siirryttyään KF2 OK -luokkaan vuonna 2019 ja voitti WSK Champions Cupin. Vuonna 2020 Barnard saavutti CIK-FIA European Championship — OK -luokassa toisen sijan. Barnard aloitteli kilpauraansa Italian Formula 4 -sarjassa vuonna 2020. Hän ajoi kahdeksan kilpailua saavuttaen kaksi pistettä. Vuonna 2021 Barnard siirtyi ADAC Formula 4 -sarjaan. Hän saavutti kauden aikan 17 pistettä. Vuonna 2022 Barnard jatkoi sarjassa saavuttaen viisi voittoa, kolme paalupaikkaa ja kymmenen palkintosijoitusta sijoittuen sarjapisteissä toiseksi. Samana vuonna hän kilpaili myös Formula 4 UAE ja Italian F4 -sarjoissa. Vuonna 2023 Barnard siirtyi FIA Formula 3 Championship -sarjaan ajaen Jenzer Motorsportilla. Hän saavutti yhden voiton ja kolme palkintosijoitusta sijoittuen kymmenenneksi. Samana vuonna Barnard ajoi Formula Regional Middle East Championship -sarjassa sijoittuen sarjassa toiseksi. Vuonna 2024 Barnard siirtyi FIA Formula 2 Championship -sarjaan PHM Racing -tallin kuljettajaksi. Samana vuonna hän ajoi jälleen Formula Regional Middle East Championship -sarjassa ja sijoittui jälleen toiseksi. Barnard on toiminut McLarenin Formula E -tallin testikuljettajana vuodesta 2023. Barnard teki debyyttinsä kaudella 2024 Monacon ePrix'ssä, jossa hän tuurasi tallin vakituista kilpakuljettajaa Sam Birdiä. Barnard ajoi myös Berliinin ePrix'ssä. Hän saavutti pistesijat 10 ja 8. Barnard ajaa täyden kauden Formula E -sarjassa kaudella 2024-2025. == Lähteet == *Taylor Barnard Driver Databasessa Luokka:Brittiläiset autourheilijat Luokka:Vuonna 2004 syntyneet Luokka:Formula E -kuljettajat Luokka:Elävät henkilöt
ECDSA

ECDSA (Elliptic Curve Digital Signature Algorithm) on elliptisen käyrän salausmenetelmään perustuva sähköisen allekirjoituksen menetelmä. ECDSA perustuu elliptisen käyrän laskutoimituksiin. NIST on kieltänyt digitaalisien allekirjoituksien luomisen aiemmalla DSA:lla vuonna 2019 ja sen sijaan on käytettävä ECDSA- ja EdDSA-menetelmiä. ECDSA on määritelty standardissa FIPS 186-5. ECDSA-avaimen murtaminen vaatii logaritmien (ECDLP) ratkaisemista, joissa ei ole merkittävästi edistytty ongelman esittäminen jälkeen vuonna 1985. ECDSA:ssa salainen avain on satunnaisluku, ja julkinen avaimen on elliptiselle käyrälle sijoittuva arvo, joka muodostetaan salaisen avaimen ja generaattorin avulla. Kuten DSA myös ECDSA on haavoittuva vuotamaan yksityistä tietoa mikäli satunnaisluvun valinta on heikko tai vihamielisesti toteutettu. == Standardit == * - Deterministic Usage of the Digital Signature Algorithm (DSA) and Elliptic Curve Digital Signature Algorithm (ECDSA) == Lähteet == Luokka:Algoritmit Luokka:Salakirjoitustekniikka
Zorron merkki (vuoden 1974 elokuva)

Zorron merkki () on vuonna 1974 ensi-iltansa saanut yhdysvaltalainen seikkailuelokuva. Brian Taggertin käsikirjoittamassa ja Don McDougalln ohjaamassa elokuvassa Zorroa esittää Frank Langella. == Rooleissa == == Aiheesta muualla == * Luokka:Zorro-elokuvat Luokka:Yhdysvaltalaiset romaaneihin perustuvat elokuvat Luokka:Vuoden 1974 yhdysvaltalaiset elokuvat Luokka:Yhdysvaltalaiset seikkailuelokuvat
Kalamata (oliivi)

Kalamata on kreikkalainen nimisuojattu oliivityyppi. Tummat kalamata-oliivit kypsyvät puussa, kunnes ne ovat violetinsävvyisiä. Erotuksena kalamatoista mustat oliivit ovat värjättyjä eivätkä yhtä vahvamakuisia. Käsin poimittavat kalamata-oliivit ovat peräisin Kreikasta Kalamátan alueelta. Niitä käytetään muun muassa salaateissa. == Lähteet == Luokka:Kalamáta Luokka:Kreikkalainen keittiö Luokka:Ruoka-ainekset
Segelskär

Segelskärin pooki on tunnusmajakka Hangon itäisen selän ja Jussarön karikkoisen merialueen uloimmalla saarella. Segelskärillä on ollut merimerkki ainakin vuodesta 1817 lähtien. Vuonna 1821 salkomerkki korvattiin noin kymmenen metriä korkealla nelisivuisella puupookilla eli tunnusmajakalla. Nykyinen betonitorni valmistui 1920-luvun alussa. Sen korkeus on 13,4 metriä ja sivuleveys 5,6 metriä. Merimerkin tehtävänä oli yhdessä Storgaddenin pookin kanssa ohjata Tammisaareen johtavalle väylälle. == Lähteet == Luokka:Suomen tunnusmajakat Luokka:Suomen 1800-luvulla rakennetut rakennukset ja rakennelmat
Siirtolaisuus Eurooppaan

Euroopassa asui vuonna 2020 yli 40 miljoonaa Euroopan ulkopuolelta muuttanutta siirtolaista. Heistä yli puolet on syntynyt Aasiassa, 11 miljoonaa Afrikassa, 5 miljoonaa Latinalaisessa Amerikassa tai Karibialla, 2 miljoonaa Pohjois- Amerikassa ja lisäksi pieni määrä Oseaniassa. == Historia == Siirtomaakauden aikana Etelä-Eurooppaan tuotiin orjia Afrikasta. Myöhemmin Eurooppaan muutti myös Amerikkaan vietyjen orjien jälkeläisiä. 1800-luvun aikana Euroopaan muutti hyvin vähän siirtolaisia samalla kun eurooppalaisia muutti runsaasti siirtomaihin. Siirtolaisuus Eurooppaan kasvoi 1900-luvulla huomattavasti, mihin oli viisi keskeistä syytä. Maailmansodat toivat Eurooppaan sotilaita ja työväkeä. Siirtomaavallan purkautuminen toi Eurooppaan paluumuuttajia ja heidän liittolaisiaan. Toisen maailmansodan jälkeen Eurooppa kaipasi työvoimaa, jota houkuteltiin entisistä siirtomaista ja muualtakin Euroopan ulkopuolelta. Poliittista turvapaikkaa Länsi-Euroopasta hakevien määrä kasvoi kylmän sodan aikana voimakkaasti. Eurooppaan muutettiin paljon myös kulttuurisista ja koulutuksellisista syistä. Euroopassa asuvien mutta Euroopan ulkopuolella syntyneiden ihmisten lukumäärä on yli kaksinkertaistunut vuosien 1990–2020 välillä, sillä vuonna 1990 Euroopassa asui vain 20 miljoonaa ensimmäisen polven siirtolaista. Vuosina 2014–2015 koettiin niin sanottu Euroopan pakolaiskriisi tai Euroopan siirtolaiskriisi, jossa suuri määrä Lähi- idästä, Afrikasta ja Etelä-Aasiasta lähteneitä pakolaisia ja siirtolaisia pyrkii Eurooppaan hakeakseen turvapaikkaa. Vuoden 2015 alkupuolella turvapaikanhakijoiden pääreitit kulkivat Välimeren yli Italiaan sekä Egeanmeren saariston ja Balkanin kautta kohti Keski-Eurooppaa. == Merkitys ja vaikutus == Jotkut pitävät siirtolaisuutta Euroopalle välttämättömänä, koska ilman maahanmuuttoa maanosa vanhenee ja sen työtä tekevä väestö pienenee, mikä uhkaa palveluita ja taloutta. Maahanmuuttokriitikoiden mukaan maahanmuutto uhkaa kantaväestön työpaikkoja ja vahingoittaa lähtömaita verottamalla niistä osaajia. Joidenkin mukaan massamaahanmuutto uhkaa eurooppalaisten kulttuurien ja kansojen olemassaoloa. == Katso myös == * Eurooppalaisten alkuperä == Lähteet == Luokka:Eurooppalainen yhteiskunta Eurooppa
Porchetta

Porchetta on Italiasta peräisin oleva sianliharuoka. Se on rullattua ja täytettyä porsaankylkeä. Täytteen olennaisin osa ovat yrtit. Porchetta sopii joulupöytään kinkun tai kalkkunan vaihtoehdoksi. Ruoka haudutetaan pitkän ajan kuluessa ja näin lihasta tulee mureaa. Täyte paistetaan ensin ja lopulta kääritty liha paistetaan pellillä uunissa. Ruoan annetaan paistamisen jälkeen levähtää ennen tarjoilua. Porchetta sopii tarjoiltavaksi rosmariinilla maustettujen uuniperunoiden ja soteerattujen kasvisten kanssa. == Lähteet == Luokka:Liharuoat Luokka:Italialainen keittiö Luokka:Jouluruoat
Storgadden

Pooki Storgadden on tunnusmajakka Tammisaaren saaristossa. Tunnusmajakka on 8,8 metriä korkea pohjalkaavaltaan neliön muotoinen (tyvestä 4,05 x 3,9 m), hieman ylöspäin kapeneva betonitorni. Tornissa on räystäätön ja matala pyramidikatto, jonka juuressa, rakennuksen länsinurkassa on kahdeksankulmaisella betonilevyllä varustettu vaakasuora viitta (ns. käsivarsi). Sen tehtävänä oli yhdessä Segelskärin pookin kanssa ohjata Tammisaareen johtavalle väylälle. Ensimmäinen merimerkki rakennettiin v. 1858. Nykyinen tiilitorni valmistui 1920-luvun alussa (tai vuonna 1933). == Lähteet == Luokka:Suomen tunnusmajakat Luokka:Suomen 1800-luvulla rakennetut rakennukset ja rakennelmat
Socklothällan (Soklothällen)

Pooki Soklothällen ja luotsiasema ovat Soklothällenin saarella, missä on ollut myös kaasulla toimiva loisto. Luotsit käyttivät pookia ilmeisesti myös merkin antoon. Merimerkin tehtävänä on ohjata laivaväylälle Uuteenkaarlepyyhyn Pohjanmaan rannikolla. Tunnusmajakka on 21,4 metriä korkea puinen torni ja joka rakennettiin vuonna 1824. Oheisena kuva Soklothällanin pookista. Pooki on korkea torni mikä opastaa vesitse tulevaa läheiseen kaupunkiin. Niistä suurimmissa on tähystyshuone ylhäällä luotseille. == Lähteet == Luokka:Suomen tunnusmajakat Luokka:Suomen 1800-luvulla rakennetut rakennukset ja rakennelmat
Blue Devils Weiden

Blue Devils Weiden on saksalainen jääkiekkojoukkue Weiden in der Oberpfalzin kaupungista. Joukkue on perustettu vuonna 1985 ja se pelaa Saksan toiseksi korkeimmalla sarjatasolla DEL2-liigassa. == Pelaajat == Maalivahdit Maalivahdit Maalivahdit Maalivahdit Maalivahdit Maalivahdit # Pelaaja Hanskakäsi Sopimus Syntymäpaikka Daniel Allavena L Laina Garmisch- Partenkirchen, Saksa Felix Noack L 2025 Berliini, Saksa Jakub Tichý L 2025 Kolín, Tšekki Marco Wölfl L 2025 Schongau, Saksa Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka Dominik Boháč L 2025 Klatovy, Tšekki Niklas Länger L 2025 Augsburg, Saksa Tommy Muck L 2025 Inver Grove Height, Minnesota, Yhdysvallat Dominik Müller R 2025 Litoměřice, Tšekki Finn Serikow R 2026 Matthew Sredl R 2025 Grosse Pointe Farms, Michigan, Yhdysvallat Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Sopimus Syntymäpaikka Daniel Bruch R H 2025 Bad Waldsee, Saksa David Elsner R OLH 2025 Landshut, Saksa Marat Haidarov L LH Laina Freiburg, Saksa James Hardie L VLH 2025 Innisfil, Ontario, Kanada Elias Pul L H 2026 Weingarten, Saksa Tomáš Rubeš L KH 2025 Praha, Tšekki, Tšekkoslovakia Tom Schwarz L H 2026 Bayreuth, Saksa Lukáš Vantuch L KH / VLH 2025 Jihlava, Tšekki, Tšekkoslovakia Constantin Vogt R VLH 2025 Leverkusen, Saksa Fabian Voit L KH 2026 Augsburg, Saksa Tyler Ward L VLH 2025 Kamloops, Brittiläinen Kolumbia, Kanada ===Joukkueenjohto=== * Päävalmentaja: Sebastian Buchwieser * Apuvalmentaja: Martin Mazanec * Maalivahtivalmentaja: Jürgen Arzberger * Videovalmentaja: Simon Ertl * Fysiikkavalmentaja: Simon Heidenreich * Huoltopäällikkö: Klaus Hieronymus * Toimitusjohtaja: Franz Vodermeier * Urheilutoimenjohtaja: Jürgen Rumrich Lähde: EliteProspectshttps://www.eliteprospects.com/team/660/blue-devils-weiden Viitattu 13.5.2024. == Lähteet == ==Aiheesta muualla== *Viralliset kotisivut Luokka:Saksalaiset jääkiekkoseurat Luokka:Vuonna 1985 perustetut urheiluseurat
Siluurit

Siluurit (Silures) olivat kelttiheimo, joka asui Glamorgansissa Gwentissä ja mahdollisesti myös eteläisessä Powysissa. Siluurien mäkilinnoissa, kuten myös heidän länsinaapureidensa demetojen linnoituksissa, näkyy vaikutteita Lounais- Englannin varustuksista. Siluurien pohjoispuolella asuivat ordovikit, ja siluureista itään puolestaan dobunnit. Paleotsooisen kauden kolmatta jaksoa kutsutaan siluurien mukaan siluurikaudeksi, sillä tämän geologisen jakson esiintymiä on siluurien asuinsijoilla Kaakkois-Walesin vuoristossa. == Lähteet == Luokka:Kelttiläiset kansat Luokka:Muinaisen Britannian heimot Luokka:Walesin historia
Presbyterian Church in America

Presbyterian Church in America (lyh. PCA, aik. National Presbyterian Church) on Yhdysvaltojen toiseksi suurin presbyteerinen kirkkokunta. 2000-luvun alkupuolella kirkkokuntaan kuului yli 340 000 jäsentä ja 1400 seurakuntaa. Kirkon päätoimipaikka on Lawrencevillessä, Georgiassa. == Oppi == PCA:n oppi perustuu Westminsterin tunnstukseen sekä Westminsterin isoon ja pieneen katekismukseen. Kirkko tukeutuu vahvasti raamatun auktoriteettiin ja reformoituun perinteeseen perustuvaan käsitykseen armosta, jonka mukaan ihmiskunta on täysin turmeltunut ja Jumalan armo on vastustamaton niille, jotka Jumala on valinnut pelastukseen. Naisten vihkiminen virkaan ei ole sallittua. Kirkkokuntaa johtavat paikallistasolla presbyteerit eli vanhimmat, aluetasolla presbyteerit ja koko kirkon tasolla yleiskokous. == Historia == Kirkon juuret ovat eteläisessä presbyteerikirkossa, Presbyterian Church in the United Statesissa (lyh. PCUS), joka hajaantui 1950- ja 1960-luvuilla yleistyneen teologisen liberalismin vuoksi vuonna 1973. Konservatiiviset presbyteerit turhautuivat kirkkokunnan yleiseen kehitykseen. PCA perustettiin 274 kirkon ja 41 000 jäsenen toimesta. Ensimmäisenä toimintavuotenaan kirkko käytti nimeä National Presbyterian Church, kunnes vaihtoi nimensä nykyiseen muotoon. Vuonna 1982 PCA:han liittyi toinen kirkkokunta, Reformed Presbyterian Church, Evangelical Synod. == Kannatusalueet == PCA:n suhteellisesti vahvimpia kannatusalueita osavaltioittain ovat Mississippi, Alabama, Etelä-Carolina, Tennessee ja Virginia. Yksittäisistä kaupungeista vahvimpia ovat Cleveland, Jackson, Chattanooga, Homosassa Spring ja Birmingham. == Lähteet == Luokka:Evankelioimisliike Yhdysvalloissa
Swingi (huvipuistolaite)

Swingi on Linnanmäelle vuonna 2024 avattu maksimissaan 42 metriin nouseva huvipuistolaite. Laitteen on valmistanut sveitsiläinen Intamin, ja se rakennettiin samalla paikalla sijainneen Kieputtimen tilalle. Laite on heiluri, jonka maksimikulma on 120 astetta. Siinä on 40 paikkaa, ajo kestää kaksi minuuttia ja maksimikapasiteetti on 320 henkilöä tunnissa. == Lähteet == * Swingi - Linnanmäki Luokka:Linnanmäki Luokka:Huvipuistolaitteet
Charles De Ketelaere

Charles De Ketelaere (s. 10. maaliskuuta 2001 Brugge) on belgialainen jalkapalloilija, pelipaikaltaan hyökkäävä keskikenttäpelaaja. Hän edustaa Italian Serie A:ssa pelaavaa Atalantaa, jossa hän pelasi jo kauden 2023–2024 lainalla saman sarjan AC Milanista. De Ketelaere edusti kotimaassaan synnyinkaupunkinsa Club Bruggea. Hän pelasi Belgian pääsarjassa 90 ottelua marraskuusta 2019 alkaen ja teki niissä 18 maalia, joista 14 maalia kaudella 2021–2022. Hän voitti kaikilla kolmella kaudellaan Belgian liigamestaruuden. Hän pelasi Mestarien liigassa 16 ottelua, joissa hän teki kaksi maalia, ja Eurooppa-liigassa kolme ottelua. De Ketelaere siirtyi Italiaan AC Milanin joukkueeseen elokuussa 2022 ja pelasi kauden 2022–2023 aikana Serie A:ssa 32 ottelua, joissa hän oli yhdeksän kertaa avauskokoonpanossa. Mestarien liigassa hän pelasi kuusi ottelua mutta ei saanut enää peliaikaa puolivälierissä ja välierissä. Kauden 2023–2024 hän pelasi lainasopimuksella Atalantassa. Serie A:ssa hän pelasi 35 ottelua, joissa hän oli 25 kertaa avauskokoonpanossa, ja teki niissä kymmenen maalia, joista kaksi helmikuussa Laziota ja kaksi toukokuussa Romaa vastaan. Eurooppa-liigassa Atalanta voitti mestaruuden ja De Ketelaere pelasi 11 ottelua, joissa hän teki kaksi maalia. De Ketelaere pelasi Belgian alle 16-, alle 17-, alle 19- ja alle 21-vuotiaiden maajoukkueissa. Hän pelasi täydet minuutit joukkueensa kaikissa kolmessa ottelussa alle 21-vuotiaiden EM-kilpailuissa 2023. Hän pelasi ensimmäisen kerran Belgian A-maajoukkueessa marraskuussa 2020 ystävyysottelussa Sveitsiä vastaan. Seuraavan A-maaottelunsa hän pelasi lokakuussa 2021 Belgian tappioon päättyneessä Kansojen liigan pronssiottelussa Italiaa vastaan ja teki joukkueensa ainoan maalin. Toisen maaottelumaalinsa hän teki syyskuussa 2023 EM-karsintaottelussa Viroa vastaan. EM-kilpailuissa 2024 hän pääsi vaihdosta kentälle Ranskaa vastaan pelatun tappiollisen neljännesvälieräottelun lopulla. Hän on pelannut syyskuun 2024 puoliväliin mennessä 18 maaottelua, joissa hän on ollut neljä kertaa avauskokoonpanossa. == Lähteet == Luokka:Belgialaiset jalkapalloilijat Luokka:Vuonna 2001 syntyneet Luokka:Elävät henkilöt
Pariisin ilmastokokous

Pariisin ilmastokokous (COP21, ) järjestettiin Pariisissa Ranskassa 30. marraskuuta – 12. joulukuuta 2015. Se oli vuonna 1997 solmitun Kioton sopimuksen sopimuskumppanien 11. kokous. Kokoukseen osallistui noin 40 000 osallistujaa: eri maiden valtuuskuntien jäseniä, järjestöjen tarkkailijoita ja toimittajia. Pariisissa solmittiin Pariisin ilmastosopimus, jossa ilmaston lämpötilan nousu rajataan 1,5 asteeseen esiteolliseen aikaan verrattuna. Pariisin sopimuksen tavoitteena on, että maailmanlaajuiset kasvihuonekaasupäästöt käännetään laskuun ja että päästöt ja nielut ovat tasapainossa tämän vuosisadan jälkipuoliskolla. Sopimuksen mukaan edistymistä suhteessa tavoitteisiin tarkastellaan viiden vuoden välein. Ensimmäinen kokonaistarkastelu (Global Stocktake, maailmanlaajuinen tilannekatsaus) oli määrä tehdä vuonna 2023. == Lähteet == Luokka:Ilmastopolitiikka Luokka:Yhdistyneet kansakunnat Luokka:Ympäristökonferenssit
Matteo Ruggeri

Matteo Ruggeri (s. 11. heinäkuuta 2002 San Giovanni Bianco) on italialainen jalkapalloilija, jonka pelipaikka on vasemmalla laidalla. Hän edustaa Serie A:ssa pelaavaa Atalantaa. Ruggeri nousi Atalantan junioreista edustusjoukkueeseen marraskuussa 2020 ja pelasi kauden 2020–2021 aikana Serie A:ssa kuusi ja Mestarien liigassa kaksi ottelua. Seuraavan kauden hän oli lainalla Salernitanassa ja pelasi 14 Serie A -ottelua syyskuussa tulleen loukkaantumisen pidettyä hänet syrjässä kentiltä monen kuukauden ajan. Kaudella 2022–2023 hän pelasi Atalantassa 15 Serie A -ottelua. Kaudella 2023–2024 hän pelasi 34 Serie A -ottelua ja oli niissä 28 kertaa avauskokoonpanossa. Atalanta voitti kauden 2023–2024 Eurooppa-liigan ja Ruggeri pelasi kymmenen ottelua, joissa hän teki kaksi maalia, alkulohkossa portugalilaista Sportingia ja toisessa välieräottelussa ranskalaista Marseillea vastaan. Hän pelasi täyden ajan loppuottelussa Bayer Leverkusenia vastaan. Kaudella 2024–2025 hän on 9. joulukuuta mennessä pelannut Serie A:ssa 13 ottelua, yhtä vaille kaikki avauskokoonpanossa sekä Mestarien liigassa neljä ottelua. Ruggeri on pelannut Italian kaikissa nuorisomaajoukkueissa alle 17-vuotiaista alle 21-vuotiaisiin. Hän pelasi vuonna 2019 neljä ottelua alle 17-vuotiaiden EM-kilpailuissa, joissa Italia sai hopeaa, ja neljä ottelua saman ikäluokan MM-kilpailuissa, joissa Italia jäi puolivälieriin. == Lähteet == Luokka:Italialaiset jalkapalloilijat Luokka:Vuonna 2002 syntyneet Luokka:Elävät henkilöt
Mauri Nevonmaa

Mauri Tapio Nevonmaa (9. maaliskuuta 1947 Somero – 10. tammikuuta 1989) oli suomalainen näyttelijä. Hänen rooleihinsa kuului esimerkiksi Mosca komediassa Volpone. == Ura == Mauri Nevonmaan vanhemmat olivat Laila ja Valto Nevonmaa. Hän aloitti ammattiuransa kiinnityksellä Imatran Teatteriin 1969–1975, jatkoi Joensuun kaupunginteatterissa 1975–1981 ja Jyväskylän kaupunginteatterissa 1981–1989.Kurkinen, s. 201 Nevonmaan roolitehtäviä olivat muun muassa renki (Lapualaisooppera), Nisse (Ikiliikkuja), Isak (Jääkärin morsian), Akseli Koskela (Täällä Pohjantähden alla) ja Mosca (Volpone).Suomen teatterit ja teatterintekijät 1974, s. 377 Nevonmaa vieraili Turun Kesäteatterissa 1979. Teatteriuransa ohella hän näytteli sivuosan lentäjänä televisioelokuvassa Kätkäläinen (1980). Elonetissä rooli on kreditoitu virheellisesti nimellä Neuvonmaa. == Lähteet == * * * * === Viitteet === Luokka:Suomalaiset näyttelijät Luokka:Vuonna 1947 syntyneet Luokka:Vuonna 1989 kuolleet
Martti Räsänen (näyttelijä)

Martti Johannes Räsänen (9. helmikuuta 1920 Viipurin maalaiskunta – 17. lokakuuta 2002) oli suomalainen näyttelijä, teatterinjohtaja ja teatteriohjaaja. Räsäsen pisin kiinnitys oli Joensuun kaupunginteatteriin. == Ura == Martti Räsäsen vanhemmat olivat Juho Fredrik Räsänen ja Miina Kärkkäinen. Hänen ensimmäinen aviopuolisonsa oli näyttelijä Lahja Thure. Vuonna 1947 solmittu liitto päättyi eroon 1961. Räsänen aloitti ammattiuransa Varkauden Työväen Näyttämöllä 1945–1947, mitä seurasi useita parin vuoden mittaisia kiinnityksiä eri teattereihin ja pesti Riihimäen teatterin johtajana 1958–1961. Hän toimi Varkauden teatterin ohjaajana 1961–1965 ja johtajana 1965–1972. Uran viimeinen vaihe oli Joensuun kaupunginteatterin ohjaajana ja näyttelijänä 1972–1985. Räsäsen varhaisia rooleja olivat esimerkiksi Klaus Kurki (Elinan surma) ja Turkka (Tukkijoella). Rooliluettelo karttui Ryhtilän osalla komediassa Miljoonavaillinki, Tevjen osalla musikaalissa Viulunsoittaja katolla ja Aleksis Kiven osalla näytelmässä Kivi, jonka rakentajat hylkäsivät sekä lukuisilla muilla tehtävillä. Räsänen näytteli myös operettiosia.Teatterin maailma 1950, s. 222Teatterin maailma 1965, s. 344Suomen teatterit ja teatterintekijät 1974, s. 444–445Suomen teatterit ja teatterintekijät 1983, s. 382 Räsänen ohjasi muun muassa näytelmät Lapualaisooppera, Niskavuoren naiset, Rouva Suorasuu, Täällä Pohjantähden alla ja operetin Havaijin kukka. Räsäsellä oli Kolehti-Kolehmaisen rooli televisioelokuvassa Kätkäläinen (1980). Hänen ainoa valkokangastehtävänsä oli syyttäjän rooli Yrjö Nortan rikoselokuvassa Kolmas laukaus (1959). == Lähteet == * * * * * === Viitteet === Luokka:Suomalaiset näyttelijät Luokka:Suomalaiset teatterinjohtajat Luokka:Suomalaiset teatteriohjaajat Luokka:Vuonna 1920 syntyneet Luokka:Vuonna 2002 kuolleet
Éderson (jalkapalloilija, 1999)

Éderson José dos Santos Lourenço da Silva, pelaajanimeltään Éderson (s. 7. heinäkuuta 1999 Campo Grande) on brasilialainen jalkapalloilija, pelipaikaltaan keskikenttäpelaaja. Hän edustaa Italian Serie A:ssa pelaavaa Atalantaa. Éderson edusti kotimaansa pääsarjassa Cruzeiroa, Corinthiansia ja lainasopimuksella Fortalezaa. Hän siirtyi Italiaan tammikuussa 2022 ja pelasi puolen vuoden aikana Salernitanassa 15 Serie A -ottelua, joissa hän teki kaksi maalia. Hän siirtyi kesällä 2022 Atalantaan. Kaudella 2022–2023 hän pelasi Serie A:ssa 35 ottelua, joista 25 ottelua avauskokoonpanossa, ja teki niissä yhden maalin. Kaudella 2023–2024 hän on pelannut 34 Serie A -ottelua, joissa hän on ollut 31 kertaa avauskokoonpanossa ja tehnyt kuusi maalia. Kauden 2023–2024 Eurooppa-liigassa Atalanta on edennyt loppuotteluun ja Éderson on pelannut 11 ottelua sekä tehnyt yhden maalin. Éderson pelasi Brasilian alle 20-vuotiaiden maajoukkueessa yhden maaottelun lokakuussa 2018. == Lähteet == Luokka:Brasilialaiset jalkapalloilijat Luokka:Vuonna 1999 syntyneet Luokka:Elävät henkilöt
Pentti Lähde

Pentti Kullervo Lähde (30. huhtikuuta 1917 Turku – 26. joulukuuta 1981) oli suomalainen näyttelijä, teatterinjohtaja ja teatteriohjaaja. == Ura == Pentti Lähteen vanhemmat olivat toimittaja Ernst Vilhelm Lähde ja Lahja Maria Hurme. Lähde aloitti taiteellisen uransa iltanäyttelijänä Turun Työväen Teatterissa 1941–1945 ja jatkoi Nummenmäen Työväen Näyttämön ohjaajana 1945–1949. Sitä seurasivat pitkät rupeamat Työväen Näyttämöiden Liiton ohjaajana 1949–1963 ja Riihimäen teatterin johtajana 1963–1973. Uransa viimeisessä vaiheessa vuodesta 1973 alkaen Lähde toimi Seinäjoen kaupunginteatterin johtajana. Lähde näytteli uransa alussa muun muassa kappaleessa Sysmäläinen.Teatterin maailma 1950, s. 197 Uran edetessä hän keskittyi ohjaamiseen. Lähde ohjasi näytelmät Justiina, Lapualaisooppera, Niskavuoren Heta, Papin perhe, Punainen viiva, Suutarin tyttäret, Täällä Pohjantähden alla I, Täällä Pohjantähden alla II, Varsovan ghetto ja useita muita.Teatterin maailma 1965, s. 269 Teatteriuransa ohella Lähde näytteli pieniä sivuosia muutamissa suomalaisissa elokuvissa (Kolmas laukaus (1959), Täällä Pohjantähden alla (1968), Matti ja Mathilda (televisioelokuva, 1975)). == Lähteet == * * * * === Viitteet === Luokka:Suomalaiset näyttelijät Luokka:Suomalaiset teatterinjohtajat Luokka:Suomalaiset teatteriohjaajat Luokka:Vuonna 1917 syntyneet Luokka:Vuonna 1981 kuolleet
Nyss

Nyss (lyhenne sanoista Nyheiter frå Stranda og Sykkylven) on norjalainen paikallislehti, joka kattaa Strandan ja Sykkylvenin kunnat. Se perustettiin vuonna 2021 yhdistämällä Sunnmøringen ja Sykkylvsbladet. Lehti ilmestyy paperisena kahdesti viikossa ja kuuluu Polaris Media -konserniin. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet Luokka:Stranda Luokka:Sykkylven
Strandan kirkko (Stranda)

Strandan kirkko () on Strandan kunnassa Møren ja Romsdalin läänissä Norjassa sijaitseva kahdeksankulmainen puukirkko vuodelta 1838. ==Lähteet== ==Aiheesta muualla== Luokka:Norjan puukirkot kirkko
Geirangerin kirkko

Geirangerin kirkko () on Strandan kunnassa Møren ja Romsdalin läänissä Norjassa sijaitseva kahdeksankulmainen puukirkko vuodelta 1842. ==Lähteet== ==Aiheesta muualla== Luokka:Norjan puukirkot Luokka:Stranda
El Bilal Touré

El Bilal Touré (s. 3. lokakuuta 2001 Adjamé, Norsunluurannikko) on malilainen jalkapalloilija, pelipaikaltaan hyökkääjä. Hän edustaa Italian Serie A:ssa pelaavaa Atalantaa. Touré siirtyi vuonna 2016 Norsunluurannikolta malilaisseura Afrique Football Éliteen, jota hän edusti vajaat neljä vuotta. Tammikuussa 2020 hän siirtyi Ranskaan Stade de Reimsiin, jossa hän pelasi 64 Ligue 1 -ottelua ja teki niissä yhdeksän maalia. Syyskuussa 2022 hän siirtyi espanjalaisseura Almeríaan, jossa hän pelasi 21 La Liga -ottelua ja teki seitsemän maalia. Heinäkuussa 2023 hän siirtyi italialaiseen Atalantaan. Hän on pelannut kaudella 2023–2024 pitkäaikaisesta loukkaantumisesta toivuttuaan Serie A:ssa kahdeksan ottelua, joissa hän on tehnyt kaksi maalia. Kauden 2023–2024 Eurooppa-liigassa Atalanta on edennyt loppuotteluun ja Touré on pelannut kolme ottelua sekä tehnyt yhden maalin toisessa välieräottelussa Olympique de Marseillea vastaan. Touré pelasi Malin joukkueen avauskokoonpanossa vuoden 2019 alle 20-vuotiaiden Afrikan- mestaruuskilpailuissa, joissa Mali voitti kultaa. Touré pelasi Malin A-maajoukkueessa ensimmäisen kerran lokakuussa 2020 Ghanaa vastaan ja teki heti maalin, kuten myös toisessa A-maaottelussaan marraskuussa 2020 Namibiaa vastaan. Hän on pelannut huhtikuun 2024 loppuun mennessä 17 A-maaottelua ja tehnyt niissä seitsemän maalia. Tammikuussa 2022 hän pelasi Afrikan- mestaruuskilpailuissa kaksi ottelua mutta oli kahdesta alkulohko-ottelusta poissa tultuaan ajetuksi ulos kentältä ensimmäisessä alkulohko-ottelussa Tunisiaa vastaan. == Lähteet == Luokka:Malilaiset jalkapalloilijat Luokka:Vuonna 2001 syntyneet Luokka:Elävät henkilöt
Sunnylvenin kirkko

Sunnylvenin kirkko () on Strandan kunnassa Møren ja Romsdalin läänissä Norjassa sijaitseva puinen pitkäkirkko vuodelta 1859. ==Lähteet== ==Aiheesta muualla== Luokka:Norjan puukirkot Luokka:Stranda
Liabygdan kirkko

Liabygdan kirkko () on Strandan kunnassa Møren ja Romsdalin läänissä Norjassa sijaitseva puinen pitkäkirkko vuodelta 1917. ==Lähteet== ==Aiheesta muualla== Luokka:Norjan puukirkot Luokka:Stranda
Hellesylt

Hellesylt on taajama Strandan kunnassa Møren ja Romsdalin läänissä Norjassa. Taajaman pinta-ala on 0,4 neliökilometriä ja asukasluku 241 vuonna 2023. ==Lähteet== Luokka:Norjan taajamat Luokka:Stranda
Are Kalvø

Are Kalvø (s. 31. joulukuuta 1969 Stranda) on norjalainen kirjailija ja koomikko. Hän tuli 1990-luvulla tunnetuksi Hallo i uken -satiiriohjelman juontajana NRK:lla. Kalvø on kirjoittanut humoristisia kirjoja, joissa hän muun muassa leikittelee nykynorjalaisten tiedostamattomilla käytösmalleilla. Lisäksi hän tekee stand upia ja revyitä. ==Bibliografia== * Absolutt Oslo (1994) * Store nordmenn (1995) * Kunsten å vere neger (1996) * Men fjernkontrollen min får du aldri (1997) * Harry (1999) * Syden (2002) * Bibelen 2 (2002, Steffen Kvernelandin kanssa) * Greatest hits, vol. 1 (2003) * Nød (2004) * Greatest hits, vol. 2 (2004) * Våre venner kinesarane (2007) * Greatest hits, vol. 3 (2009) * Ny grunnlov (2013) * Are Kalvø på scenen: teater-, revy- og standup-tekstar: historier om og frå det middels ville livet på scenen (2016) * Hyttebok frå helvete (2018) ==Lähteet== ==Aiheesta muualla== Luokka:Norjalaiset kirjailijat Luokka:Norjalaiset stand up -koomikot Luokka:Vuonna 1969 syntyneet Luokka:Elävät henkilöt
Andrei Belousov

Andrei Belousov (s. 17. maaliskuuta 1959) on venäläinen taloustieteilijä, joka nimitettiin Venäjän puolustusministeriksi toukokuussa 2024. Edellisessä hallituksessa hän oli varapääministeri. Belousov opiskelli taloustiedettä Moskovan valtionyliopistossa ja väitteli vuonna 2006. Belousovilla ei ole sotilastaustaa, mutta hänellä on osaamista ja kiinnostustaa korkean teknologian aseita, kuten droneja kohtaan. Vuonna 2023 Belousov ilmoitti suunnitelmista rakentaa 18 000 suurta ja keskikokoista dronea vuonna 2024. Hän käynnisti uuden toimialan, miehittämättömien ilmailujärjestelmien valmistuksen. On myös arveltu, että Kreml toivoo, että Belousovin kokemus taloustieteilijänä tehostaisi sotilasmenoja ja vähentäisi korruptiota. == Lähteet == Luokka:Venäjän puolustusministerit Luokka:Vuonna 1959 syntyneet Luokka:Elävät henkilöt
Caritasbrønden

Caritasbrønden on Kööpenhaminan vanhin suihkulähde. Se valmistui kuningas Kristian IV:n toimesta vuonna 1608 ja sijaitsee Gammeltorv-aukiolla, joka oli tuohon aikaan kaupungin keskus. Suihkulähteen päällä on saksalaisen Statius Otton suunnittelema äitiä ja kahta lasta esittävä patsas. "Caritas" tarkoittaa latinaksi lähimmäisenrakkautta. Patsaiden valamisessa käytetty pronssi saatiin kirkonkelloista, jotka oli takavarikoitu tykkien valmistusta varten. Alun perin naisfiguurin nänneistä ja poikahahmon peniksestä suihkusi vettä, mutta tätä pidettiin 1800-luvulla sopimattomana, ja reiät tukittiin vuonna 1857. Ne on sittemmin avattu uudelleen. Suihkulähdettä pidetään yhtenä Kööpenhaminan tärkeimmistä renessanssin muistomerkeistä. ==Kuvia== Guldæbler i Caritasbrønden 03.jpg|Kuninkaan, kuningattaren ja kruununperijän syntymäpäivinä sekä perustuslain päivänä (5. kesäkuuta) lähteeseen lisätään kolme kultaista palloa. Caritas Well - statue.jpg|Lähikuva patsaasta. ==Lähteet== ==Aiheesta muualla== Luokka:Kööpenhaminan rakennukset ja rakennelmat Luokka:Suihkulähteet
Marianne Bachmeier

Marianne Bachmeier (3. kesäkuuta 1950 – 17. syyskuuta 1996) oli länsisaksalainen nainen, joka tappoi Klaus Grabowskin Lübeckin käräjäoikeuden oikeussalissa vuonna 1981. Teko oli hänen mukaansa vigilantismiä. Klaus oli murhannut ja raiskannut Bachmeierin 7-vuotiaan tyttären Annan. Bachmeier ampui Klausia yhteensä 7 kertaa Beretta 70 -pistoolilla. Bachmeier sai kuuden vuoden vankeustuomion taposta ja laittomasta tuliaseen hallussa pidosta. Hänet kuitenkin vapautettiin jo kolme vuotta tuomion jälkeen. Vuonna 1985 Bachmeier meni naimisiin opettajan kanssa. Kolme vuotta myöhemmin pari muutti Lagosiin, jossa he asuivat saksalaisella leirillä missä Bachmeierin aviomies opetti saksalaisessa koulussa. Vuonna 1990 pari kuitenkin erosi ja Bachmeier muutti Sisiliaan. Hän työskenteli sairaalassa Palermossa, jossa hänellä myös todettiin haimasyöpä. Marianne kuoli 17. syyskuuta 1996. Vuonna 1994 hän julkaisi elämäkertansa Palermo – amero mio. Syyskuussa 1995 Bachmeier esiintyi saksalaisessa puheohjelmassa, jossa kertoi tekonsa olleen tarkoin suunniteltu, ja hänen tarkoituksensa oli pysäyttää Klaus, ettei tämä kertoisi enempää valheita Annasta. Bachmeier ei koskaan katunut tekoaan. Klaus oli 35-vuotias teurastaja, joka kaappasi Annan tämän poistuttuaan kotoaan. Anna oli käynyt Klausin kotona aiemmin leikkimässä kissojen kanssa. Klaus kuristi Annan kihlattunsa sukkahousuilla ja sulloi hänet laatikkoon, jonka oli myöhemmin sijottanut kanaalin varrella olevalle rannalle. Klaus saatiin kiinni kihlattunsa ilmiantaessa hänet poliisille. == Lähteet == Luokka:Saksalaiset rikolliset Luokka:Vuonna 1950 syntyneet Luokka:Vuonna 1996 kuolleet
Agatharkhos

Agatharkhos (, ) voi viitata seuraaviin antiikin aikaisiin henkilöihin: * Agatharkhos Ateenalainen (toimi n. 460 eaa.), taidemaalari * Agatharkhos Samoslainen (toimi 416/415 eaa.), taidemaalari * Agatharkhos Syrakusalainen (400-luku eaa.), sotapäällikkö
Muxtar Babayev

Muxtar Babayev (s. 16. lokakuuta 1967) on azerbaidžanilainen poliitikko ja liikemies. Hän on maan ympäristöministeri vuodesta 2018. Babayev valittiin maansa parlamenttiin vuonna 2010. Hän kuului parlamentin ympäristö- ja luonnonvaravaliokuntaan. Ennen politiikkaan tuloaan Babayev toimi 26 vuotta Azerbaidžanin valtiollisen öljy-yhtiön SOCARin johtajana. Hänet on nimitetty Bakun ilmastokokouksen puheenjohtajaksi. == Lähteet == Luokka:Azerbaidžanin ministerit Luokka:Ympäristöministerit Luokka:Azerbaidžanilaiset liikemiehet Luokka:Vuonna 1967 syntyneet Luokka:Elävät henkilöt
Agatharkhos Samoslainen

Agatharkhos (, ; toimi 416/415 eaa.) oli antiikin kreikkalainen taidemaalari, joka oli kotoisin Samoksesta. Agatharkhos oli Eudemoksen poika ja Alkibiadeen ja Zeuksiin aikalainen. Hänen teoksistaan tiedetään vain vähän, mutta hän ei vaikuta olleen erityisen ansiokas taidemaalari; hän kehui ansiokseen lähinnä sitä, että teki teoksensa helposti ja nopeasti.Plutarkhos: Kuuluisien miesten elämäkertoja, Perikles 13. Plutarkhos, ja Andokides pidempänä, kertovat anekdootin siitä, kuinka Alkibiades houkutteli hänet kotiinsa ja piti hänet siellä kolme kuukautta, saaden hänet koristelemaan talonsa maalauksin.Plutarkhos: Kuuluisien miesten elämäkertoja, Alkibiades 16; Andokides: Alkibiadeesta s. 31, 15. Mainittu Andokideen puhe vaikuttaa ajoittuvan Meloksen tuhon vuonna 416 eaa. jälkeen ja ennen Sisilian sotaretken alkua vuonna 415 eaa., mikä ajoittaa Agatharkhoksen tarkasti. Joskus samoslainen Agatharkhos on nähty samana kuin toinen taidemaalari, Agatharkhos Ateenalainen, joka toimi Aiskhyloksen aikana. Tämän toisen Agatharkhoksen on kuitenkin täytynyt elää ainakin 50 vuotta Agatharkhos Samoslaista aiemmin. == Lähteet == Luokka:Antiikin kreikkalaiset taidemaalarit Luokka:400-luvulla eaa. syntyneet Luokka:300-luvulla eaa. kuolleet
Agatharkhos Syrakusalainen

Agatharkhos (, ; 400-luku eaa.) oli antiikin kreikkalainen sotilas, joka oli kotoisin Syrakusasta. Hän toimi 12 laivan muodostaman osaston komentajana Ateenan laivastoa vastaan ateenalaisten Sisilian sotaretken aikaan vuonna 413 eaa. Myöhemmin samana vuonna hän oli yksi syrakusalaisista sotapäälliköistä Syrakusan satamassa käydyssä ratkaisevassa taistelussa.Thukydides: Peloponnesolaissota 7.25; Diodoros Sisilialainen: Historian kirjasto 13.13. == Lähteet == Luokka:Antiikin kreikkalaiset sotilaat
Aleksanteri (taiteilijat)

Aleksanteri tai Aleksandros (, ) voi viitata seuraaviin antiikin aikaisiin taiteilijoihin: * Aleksanteri, ateenalainen taidemaalari, jolta on säilynyt yksi marmoritaululle maalattu teos, jossa on hänen nimensä. * Aleksanteri, Makedonian kuningas Perseuksen poika, joka oli taitava metallintyöstäjä.Plutarkhos: Kuuluisien miesten elämäkertoja, Aemilius Paulus 37. * Marcus Lollius Alexander, kaivertaja, jonka nimi esiintyy eräässä piirtokirjoituksessa. == Lähteet == Luokka:Antiikin kreikkalaiset taiteilijat
Alkisthene

Alkisthene (, ) oli antiikin kreikkalainen naispuolinen taidemaalari. Plinius vanhempi mainitsee erään hänen maalauksensa, joka esitti tanssijaa. Muutoin hänestä ei tiedetä mitään.Plinius vanhempi: Naturalis historia 35.11 s. 40. == Lähteet == Luokka:Antiikin kreikkalaiset taidemaalarit
Anaksandra (taidemaalari)

Anaksandra (, ; 200-luku eaa.) oli antiikin kreikkalainen taidemaalari. Hän oli taidemaalari Nealkeen tytär ja toimi noin vuoden 228 eaa. tienoilla.Didymos, teoksessa Klemens Aleksandrialainen: Stromateis s. 523b, Sylburg. == Muissa yhteyksissä == Kansainvälinen tähtitieteellinen unioni nimesi Venuksessa sijaitsevan 20 kilometriä halkaisijaltaan olevan kraatterin Anaksandran muistoksi. Caroline B. Cooney nimesi Troijan sotaan sijoittuvan romaanin Goddess of Yesterday päähenkilön Anaksandraksi. == Lähteet == Luokka:Antiikin kreikkalaiset taidemaalarit
Anaksandra

Anaksandra (, ) voi viitata seuraaviin antiikin kreikkalaisiin henkilöihin: * Anaksandra, Kleonain prinsessa ja Spartan kuningatar * Anaksandra (200/100-luku eaa.), taidemaalari == Lähteet ==
Antifilos Egyptiläinen

Antifilos Egyptiläinen eli Antifilos Naukratislainen (, ; 300-luku eaa.) oli antiikin kreikkalainen taidemaalari, joka oli kotoisin Naukratiista Egyptistä. Antifilos oli Ktesidemoksen oppilas ja Apelleen aikalainen ja kilpailija.Lukianos: Panettelua ei tule uskoa helposti (Calumniae non temere credendum) 1–5 (kreik.). Hän siirtyi jo nuorena Egyptistä Makedonian hoviin, missä hän maalasi muotokuvia Filippos II:sta ja Aleksanterista. Myöhemmän osan elämästään hän vietti jälleen Egyptissä Ptolemaioksen hovissa, ja teki muun muassa maalauksen, joka esitti tätä metsästämässä. Näin Antifilos toimi selvästi 300-luvun eaa. jälkimmäisellä puoliskolla. Ptolemaioksen hovissa Antifilos syytti Apellesta väärin perustein, mutta kärsi tappion, ja joutui Ptolemaioksen määräyksestä Apelleen orjaksi. Quintilianus mainitsee Antifiloksen yhtenä Filippoksen ja Aleksanterin ajan suurimmista taidemaalareista, ja luonnehtii hänen teoksiaan ilmaisulla, joka antaa niistä kuvan valoisan ja ilmavan elegantteina maalauksina. Plinius vanhemman antamassa Antifiloksen teosten luettelossa osa nimikkeistä tuntuu selvästi vastaavan tätä luonnehdintaa.Quintilianus: Puhujan kasvatus 12.10.6, ”facilitate Antiphilus, concipiendis visionibus, quas vocant”; Plinius vanhempi: Naturalis historia 35.37, 35.40. Varro mainitsee Antifiloksen samassa yhteydessä kuin Lysippoksen.Varro, Terentius: De re rustica 3.2.5, ed. Schn. == Lähteet == Luokka:Antiikin kreikkalaiset taidemaalarit
Antifilos

Antifilos (, ) voi viitata seuraaviin antiikin aikaisiin henkilöihin: * Antifilos, arkkitehti * Antifilos Ateenalainen (toimi 323 eaa.), sotapäällikkö * Antifilos Byzantionlainen (1. vuosisata jaa.), epigrammikirjailija * Antifilos Egyptiläinen (300-luku eaa.), taidemaalari == Lähteet ==
De Clare

de Clare oli merkittävä normannisuku Englannissa, Walesissa ja Irlannissa. Suvun kantaisä oli Normandian herttua Rikhard I:n avioton poika, kreivi Geoffrey. Cambridgen yliopiston Clare College on saanut nimensä perustajansa Elizabeth de Claren mukaan vuonna 1347. Claren kreivikunta Irlannissa on saanut nimensä joko Richard de Claren eli Strongbow'n, tai Thomas de Claren mukaan.1911 Encyclopædia Britannica/Clare (family)Dictionary of National Biography, 1885-1900/Clare, de ==Katso myös== *Claren linna *Caerphillyn linna == Lähteet == Luokka:Brittiläiset suvut Luokka:Irlantilaiset suvut Luokka:Keskiaikaiset suvut
Martti Räsänen

Martti Räsänen -nimisiä suomalaisia henkilöitä ovat: * Martti Räsänen (1893–1976), kielitieteilijä ja professori * Martti Räsänen (s. 1920), näyttelijä, teatterinjohtaja ja teatteriohjaaja * Martti Räsänen (1931–2009), jalkapallovalmentaja.
PKC

PKC voi viitata johonkin seuraavista: * PKC Group, johdinsarjoja ja elektroniikkaa valmistava yritys * proteiinikinaasi C, proteiinien aktiivisuutta säätelevä entsyymi * kohtauksittainen kinesigeeninen dyskinesia, engl. myös paroxysmal kinesigenic choreoathetosis (PKC), sairaus * julkisen avaimen salaus, engl. public key cryptography (PKC), joukko tiedonsalausmenetelmiä
Anitra

Anitra on naisen etunimi, joka tunnetaan Henrik Ibsenin näytelmästä Peer Gynt (1867) ja Edvard Griegin siihen säveltämästä Anitran tanssista. Näytelmässä Anitra on arabialainen beduiinipäällikön tytär. Nimi on tulkittu Ibsenin omaksi luomukseksi, sillä se ei ole lähtöisin arabian kielestä. Digi- ja väestötietoviraston mukaan Suomessa on toukokuuhun 2024 mennessä tilastoitu noin 280–290 Anitra-nimistä naista. Suomen lisäksi tätä etunimeä on käytetty ainakin Skandinaviassa, Saksassa ja englanninkielisissä maissa. == Tunnettuja Anitroja == * Anitra Ahtola (s. 1972), suomalainen yrittäjä ja missi * Anitra Bohman-Penttinen (s. 1970), suomalainen teatteriohjaaja, näyttelijä ja muusikko * Anitra Invenius (s. 1942), suomalainen näyttelijä ja teatteriohjaaja * Anitra Karsten (1902–1988), suomalainen psykologi ja professori * Anitra Karto (1913–1960), suomalainen tanssija, näyttelijä ja kirjailija * Anitra Lucander (1918–2000), suomalainen taidemaalari * Anitra Steen (s. 1949), ruotsalainen virkamies * Anitra Tumševica (s. 1971), latvialainen säveltäjä ja viulisti == Lähteet == == Aiheesta muualla == * Etunimien taivutus: Anitra (Kotimaisten kielten keskuksen verkkojulkaisu) Luokka:Etunimet
Wachter

Wachter on seuraavien henkilöiden sukunimi: * Anita Wachter (s. 1967), itävaltalainen alppihiihtäjä * Matt Wachter (s. 1976), yhdysvaltalainen muusikko. == Katso myös == * Wächter
Wendell Rodricks

Wendell Rodricks (28. toukokuuta 1960 Mumbai, Maharashtra – 12. helmikuuta 2020 Colvale, Goa) oli intialainen muotisuunnittelija.Wendell Rodricks Pernia's Pop-Up Shop, viitattu 14.5.2024 Wendell Rodricks, 1960-2020: Argumentative Action Hero Shefalee Vasudev, viitattu 14.5.2024 Wendell Rodricks 1960-2020: The Art of Keeping it Simple The Indian Express 13.2.2020, viitattu 14.5.2024 == Opinnot ja ura muotisuunnittelijana == Rodricks valmistui cateringalan oppiarvolla vuonna 1982 ja aloitti työskentelyn Omanin Masqatissa. Hän kuitenkin lähti opiskelemaan muotia Los Angelesiin ja Pariisiin. Hän palasi Intiaan vuonna 1988 ja perusti oman tuotemerkkinsä vuonna 1989. Rodricks perusti ensimmäisen muotiliikkeensä Panajiin Goaan.Chandni Sehgal, Everything you need to know about Wendell Rodricks’ new Mumbai store Vogue India 22.9.2021, viitattu 14.5.2024 Hän oli suunnittelijana tyyliltään minimalistinen. Rodricks korosti työssään myös ympäristöystävällisyyttä.Finest footing in fashion: Wendell Rodricks The Crimson Canvas 28.10.2020, viitattu 14.5.2024 Hänellä oli merkittävä rooli goalaisten kunbi sari -perinneasujen palauttamisessa suosioon. Rodricks osallistui ensimmäisenä intialaisena muotisuunnittelijana Igedon näytökseen. Hän oli vuonna 2001 myös ensimmäinen intialainen muotisuunnittelija, joka avasi Dubai Fashion Weekin. Rodricks oli mukana perustamassa Lakmé Fashion Week -tapahtumaa. Hänelle myönnettiin Padma Shri vuonna 2014.Padma Shri to Wendell Rodricks would help LGBT Community in India Bihar Prabha 27.1.2014, viitattu 14.5.2024 Vuonna 2016 Rodricks siirsi tuotemerkkinsä Schulen Fernandesin johdettavaksi. Hän keskittyi tämän jälkeen työhön Goan ensimmäisen muotimuseo Moda Goa Museum & Research Centren parissa. Museo perustettiin Colvalen kaupungin perinteikkääseen Casa Dona Maria -taloon. == Muu työ == Rodricks oli Goa Todayn kolumnisti ja kirjoitti myös The Voice of Fashion -lehteen. Hän julkaisi kirjat Moda Goa (2011), Green Room (omaelämäkerta, 2012) ja Poskem (2019). Rodricks esiintyi cameorooleissa elokuvissa Boom (2003), Fashion (2008) ja Shab (2017). Lisäksi hän oli näyttelijänä televisioelokuvassa True West (2002). Rodricks puolusti aktiivisesti ympäristöasioita sekä seksuaali- ja sukupuolivähemmistöjen oikeuksia. Hän perusti näihin vähemmistöihin kuuluville suunnatun auttavan puhelimen. == Yksityiselämä == Rodricks oli avoimesti homoseksuaalinen. Hänen elämänkumppaninsa oli Jerome Marrel. Pariskunta avioitui siviiliseremoniassa Pariisissa vuonna 2002. == Kuolema ja jälkivaiheet == Rodricks kuoli sydäninfarktiin kotonaan Goassa helmikuussa 2020.Veteran designer Wendell Rodricks passes away in his home in Goa Vogue India 13.2.2020, viitattu 14.5.2024 Purple Style Labs osti hänen tuotemerkkinsä vuonna 2020 ja avasi sille uuden liikkeen Mumbaihin. == Lähteet == == Aiheesta muualla == * Luokka:Intialaiset henkilöt Luokka:Muotisuunnittelijat Luokka:Vuonna 1960 syntyneet Luokka:Vuonna 2020 kuolleet
Dimetyyliglyoksiimi

Dimetyyliglyoksiimi (C4H8N2O2) on oksiimeihin kuuluva orgaaninen yhdiste. Yhdistettä voidaan käyttää reagenssina analyyttisessä kemiassa. == Ominaisuudet, valmistus ja käyttö== Huoneenlämpötilassa dimetyyliglyoksiimi on väritöntä kiteistä ainetta. Kuumennettaessa se usein sublimoituu noin 10 astetta ennen sulamispistettään. Yhdiste liukenee vain niukasti veteen, mutta paremmin esimerkiksi etanoliin, asetoniin ja dietyylieetteriin. Dimetyyliglyoksiimi muodostaa komplekseja. Nikkeli ja palladium saostuvat vedestä punaisena ja keltaisena sakkana, monet muut metallit muodostavat veteen liukenevia värillisiä komplekseja. Monet dimetyyliglyoksiimikompleksit liukenevat orgaanisiin liuottimiin. Dimetyyliglyoksiimia valmistetaan diasetyylin ja hydroksyyliamiinin reaktiolla. Vaihtoehtoisesti yhdistettä voidaan valmistaa lähtien butanonista. : Dimetyyliglyoksiimia käytetään nikkelin ja palladiumin gravimetriseen määritykseen. Sitä käytetään myös esimerkiksi koboltin ja raudan spektrofotometriseen määritykseen.Ram W. Sabnis, Erwin Ross, Jutta Köthe, Renate Naumann, Wolfgang Fischer, Wilhelm- Dietrich Mayer, Gerhard Wieland, Ernest J. Newman & Charles M. Wilson: "Indicator Reagents", teoksessa Ullmann's Encyclopedia of Industrial Chemistry, John Wiley & Sons, New York, 2009. == Lähteet == Luokka:Orgaaniset yhdisteet
9/11 (vuoden 2017 elokuva)

9/11 on 8. syyskuuta 2017 ensi-iltansa saanut yhdysvaltalainen draamaelokuva. Elokuvan ohjasi Martin Guigui ja käsikirjoituksista vastasivat Steven Golebiowski ja Guigui itse. Elokuvan pääosissa nähdään Charlie Sheen, Whoopi Goldberg, Gina Gershon, Luis Guzmán ja Jacqueline Bisset. == Juoni == Viiden hengen ryhmä jää loukkuun hissiin World Trade Centerin pohjoistorniin syyskuun 11. päivänä 2001. He ryhtyvät toimimaan yhdessä luopumatta toivosta ja yrittävät paeta tietäen, että on kyse elämästä ja kuolemasta. Luokka:Yhdysvaltalaiset draamaelokuvat Luokka:Vuoden 2017 yhdysvaltalaiset elokuvat
Mani Krishnaswami

Mani Krishnaswami (; synt. Mani Perundevi; 3. helmikuuta 1930 – 12. heinäkuuta 2002 Chennai, Tamil Nadu) oli intialainen karnaattisen musiikin laulaja.M. K. Sudarshan, Mani Krishnaswami Carnatic Corner, viitattu 14.5.2024 Mani Krishnaswami Sruti, viitattu 14.5.2024 Krishnaswami opiskeli Kalakshetra Foundationissa. Häntä opettivat muiden muassa Papanasam SivanRemembering well- known Carnatic music artiste Mani Krishnaswamy: event on Feb.3 Mylapore Times 3.2.2020, viitattu 14.5.2024 , Tiger Varadachariar, Musiri Subramania Iyer ja Mysore Vasudevachar. Laulun lisäksi Krishnaswami sai opetusta viulunsoitossa. Hän lauloi monilla eri kielillä ja tulkitsi myös uskonnollista musiikkia. Vuonna 1979 Krishnaswami lähti kolmen kuukauden konserttikiertueelle Yhdysvaltoihin ja Kanadaan. Hän myös vieraili opettajana San Franciscon yliopistossa. Vuonna 1988 Krishnaswami osallistui Intia-festivaaliin Neuvostoliitossa ja vuonna 1991 Saksassa. Molemmilla kerroilla hän piti resitaaleja lukuisissa eri kaupungeissa. Hän esiintyi myös Lontoossa. Krishnaswamille myönnettiin Padma Shri. Hän sai urallaan monia muitakin palkintoja, kuten Sangeet Natak Akademin palkinnon (1987), Tamil Nadun hallituksen Kalaimamani-tunnustuksen (1991) ja Sangita Kalanidhin (1993). Hänestä tehtiin Tirupatin Sri Venkateswara -yliopiston kunniatohtori vuonna 1994. == Lähteet == Luokka:Intialaiset laulajat Luokka:Vuonna 1930 syntyneet Luokka:Vuonna 2002 kuolleet